CELEX: 32012R1117
Language: mt
Date: 2012-11-29 00:00:00
Title: Regolament ta’ Implimentazzjoni tal-Kunsill (UE) Nru 1117/2012 tad- 29 ta’ Novembru 2012 li jimplimenta l-Artikolu 32(1) tar-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja

30.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 330/9
            
         REGOLAMENT TA’ IMPLIMENTAZZJONI TAL-KUNSILL (UE) Nru 1117/2012
   tad-29 ta’ Novembru 2012
   li jimplimenta l-Artikolu 32(1) tar-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea.
   Wara li kkunsidra r-Regolament tal-Kunsill (UE) Nru 36/2012 tat-18 ta’ Jannar 2012 dwar miżuri restrittivi fid-dawl tas-sitwazzjoni fis-Sirja (1), u b’mod partikolari l-Artikolu 32(1) tiegħu,
   Billi:
   
               (1)
            
            
               Fit-18 ta’ Jannar 2012, il-Kunsill adotta r-Regolament (UE) Nru 36/2012.
            
         
               (2)
            
            
               F’konformità mad-Deċiżjoni tal-Kunsill 2012/739/PESK tad-29 ta' Novembru 2012 dwar miżuri restrittivi kontra s-Sirja (2), il-lista ta’ persuni, entitajiet u korpi soġġetti għall-miżuri restrittivi li tinsab fl-Anness II għar-Regolament (IE) Nru 36/2012 għandha tiġi aġġornata kif adatt,
            
         ADOTTA DAN IR-REGOLAMENT:
   Artikolu 1
   L-Anness II għar-Regolament (UE) Nru 36/2012 għandu jiġi emendat kif jinsab fl-Anness għal dan ir-Regolament.
   Artikolu 2
   Ir-Regolament għandu jidħol fis-seħħ fid-data tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-29 ta’ Novembru 2012.
      
         
            Għall-Kunsill
         
         
            Il-President
         
         N. SYLIKIOTIS
      
   
   
      (1)  ĠU L 16, 19.1.2012, p. 1.
   
      (2)  Ara paġna 21 ta' dan il-Ġurnal Uffiċjali.
   
      ANNESS
      
                  I.
               
               
                  L-entrati għall-persuni fil-lista ta' persuni fiżiċi u ġuridiċi, entitajiet jew korpi li jinsabu fl-Anness II għar-Regolament (UE) Nru 36/2012 elenkati hawn taħt għandhom jiġu sostitwiti bl-entrati segwenti.
                  A.   Persuni
                  
                  
                               
                           
                           
                              Isem
                           
                           
                              Informazzjoni ta’ identifikazzjoni
                           
                           
                              Raġunijiet
                           
                           
                              Data ta’ elenkar
                           
                        
                              1.
                           
                           
                              Fares Chehabi (magħruf ukoll bħala Fares Shihabi; Fares Chihabi)
                           
                           
                              Iben Ahmad Chehabi;
                              Data tat-twelid: 7 ta' Mejju 1972
                           
                           
                              President tal-Kamra tal-Industrija ta' Aleppo. Viċi President ta' Cham Holding. Jipprovdi appoġġ ekonomiku lir-reġim Sirjan.
                           
                           
                              2.9.2011
                           
                        
                              2.
                           
                           
                              Nasser Al-Ali (magħruf ukoll bħala Brigadier Ġeneral Nasr al-Ali)
                           
                           
                              Kap tal-Fergħa Reġjonali ta' Deraa (Direttorat għas-Sigurtà Politika)
                           
                           
                              Bħala l-Kap tal-Fergħa Reġjonali ta' Deraa tad-Direttorat għas-Sigurtà Politika, responsabbli għad-detenzjoni u t-tortura tad-detenuti. Minn April 2012 huwa l-Kap tas-sit ta' Deraa tad-Direttorat għas-Sigurtà Politika (ex-kap tal-fergħa ta' Homs).
                           
                           
                              23.1.2012
                           
                        
                              3.
                           
                           
                              Sulieman Maarouf (magħruf ukoll bħala Suleiman Maarouf, Sulayman Mahmud Ma'ruf, Sleiman Maarouf, Mahmoud Soleiman Maarouf; Sulaiman Maarouf)
                           
                           
                              Passaport: għandu passaport tar-Renju Unit
                           
                           
                              Negozjant qrib tal-familja tal-President Al-Assad. Għandu ishma fl-istazzjon tat-televiżjoni elenkat Dounja TV. Qrib ta' Muhammad Nasif Khayrbik, li ġie nominat. Jappoġġa lir-reġim Sirjan.
                           
                           
                              16.10.2012
                           
                        
                              4.
                           
                           
                              Razan Othman
                           
                           
                              Mart Rami Makhlouf, bint Walif Othman;
                              Data tat-twelid: 31 ta' Jannar 1977;
                              Post tat-twelid: gvernaturat ta' Latakia;
                              Nru tal-ID: 06090034007
                           
                           
                              Hija għandha relazzjonijiet personali u finanzjarji mill-qrib ma' Rami Makhlouf, kuġin tal-president Bashar Al-Assad u finanzjatur prinċipali tar-reġim, li ġie nominat. Bħala tali, hija assoċjata mar-reġim Sirjan, u qed tibbenefika minnu.
                           
                           
                              16.10.2012
                           
                        B.   Entitajiet
                  
                  
                               
                           
                           
                              Isem
                           
                           
                              Informazzjoni ta’ identifikazzjoni
                           
                           
                              Raġunijiet
                           
                           
                              Data ta’ elenkar
                           
                        
                              1.
                           
                           
                              Centre d'études et de recherches syrien (CERS) (magħruf ukoll bħala; Centre d'Etude et de Recherche Scientifique (CERS); Scientific Studies and Research Center (SSRC); Centre de Recherche de Kaboun)
                           
                           
                              Barzeh Street, P.O. Box 4470, Damasku
                           
                           
                              Jagħti appoġġ lill-armata Sirjana għall-kisba ta' materjali li jservu direttament għas-sorveljanza u għar-repressjoni tad-dimostranti.
                           
                           
                              1.12.2011
                           
                        
                              2.
                           
                           
                              Megatrade
                           
                           
                              Indirizz: Aleppo Street, P.O. Box 5966, Damasku, Sirja;
                              Fax: 963114471081
                           
                           
                              Taġixxi f'isem iċ-Ċentru tal-Istudji u r-Riċerka Xjentifika (SSRC), li huwa elenkat. Involuta fil-kummerċ ta' prodotti b'użu doppju pprojbiti minn sanzjonijiet tal-UE għall-gvern Sirjan.
                           
                           
                              16.10.2012
                           
                        
                              3.
                           
                           
                              Expert Partners
                           
                           
                              Indirizz: Rukn Addin, Saladin Street, Building 5, P.O. Box: 7006, Damasku, Sirja
                           
                           
                              Taġixxi f'isem iċ-Ċentru tal-Istudji u r-Riċerka Xjentifika (SSRC), li huwa elenkat. Involuta fil-kummerċ ta' prodotti b'użu doppju pprojbiti minn sanzjonijiet tal-UE għall-gvern Sirjan.
                           
                           
                              16.10.2012
                           
                        
            
                  II.
               
               
                  Il-persuna elenkata hawn taħt għandha titneħħa mil-lista ta’ persuni fiżiċi u ġuridiċi, entitajiet jew korpi li tinsab fl-Anness II għar-Regolament (UE) Nru 36/2012.
                  Il-Brigadier Ġeneral Nasr al-Ali